Julle is nie aanspreeklik vir die huur vir Julie nie. Die Consumer Protection Act, in artikel 14, bepaal uitdruklik dat, indien jy kennis gegee het aan die verskaffer dat jy nie die kontrak gaan hernu nie, dan eindig die kontrak op die end datum, soos vervat in die kontrak.
Ek hoop dit help jou in ‘n mate. As jy nog vrae ter opklaring het, vra gerus voor jy "rate". Dit sal niks ekstra kos nie. Anders, as jy tevrede is, "rate" asseblief die diens
As jy 'n maand tot maand huurder is moet jy 'n kalendermaand kennis gee. (30/31 van 'n maand om die volgende maand die eiendom te ontruim.)
hoef jy nie kennis te gee nie. As die kontrak stipuleer die kontrak verstyk op die 30 Junie, kan jy op die 30 Junie die Verhuurder inlig dat jy die eiendom ontruim.
As daar 'n klousule in die kontrak is wat stipuleer dat jy 'n maand voor die verstryking van die kontrak die Verhuurder moet inlig of jy met die kontrak sou wou aangaan of dan nie, moet jy kennis gee op die 30/31 van die voorafgaande maand. As daar geen so klousule in die kontrak is nie, soos in ons geval, val dit terug dat jy op die 30 Junie, wat die vervaldatum van die kontrak is, se jy ontruim en gaan nie aan met die kontrak nie.
Ons het ons kontrak gelees klousule 1: Die huur is vir 'n vaste periode wat begin op 1 Julie en eindig op 30 Junie, op welke datum die Huurder onderneem om die eiendom te ontruim.
Dit se vir my ek moet die 30 Junie uit tensy ek met die verhuurder ooreenkom om die kontrak te verleng. Die verhuurder weet mos dan volgens die kontrak dat ek die 30 Junie die eiendom gaan ontruim. Dit is immers die kontrak wat die Verhuurder opgestel het.
Hoekom wag 'n verhuurder tot die huurders die deposito soek voor die verhuurder te kenne gee dat die kennistydperk nie reg is nie.
Ek weet die verhuurder het nie geld gehad op die stadium nie en ons het selfs die verhuurder tegemoet gekom en gese dat ons sal wag tot sy die geld het, maar toe kom die verhuurder uit met die storie van Julie se huur. Ek mag verkeerd wees maar is 'n deposito nie veronderstel om in 'n bankrekening gedeponeer word tot die huurders dan die eiendom verlaat nie?
Jy is 100% reg op alles. Ek lei af dat sy nie julle deposito wil terugbetaal nie. Wat is die bedrag daarvan.
Dit is nie 'n groot bedrag nie (R3850-00), maar dit gaan oor die beginsel vir my. Sy moet sien dat wat sy gedoen het verkeerd is en nie volgens wet nie.
Ons sukkel nou al 'n geruime tyd om die deposito by haar te kry, maar sy hou net voet by stuk dat ons haar 'n maand (Julie) se huur skuld omdat ons twee dae (die 2de Junie ipv 31 Mei) laat kennis gegee het (wat nou deur CPA wys dat dit nie nodig was om te doen nie) en sy hou ons verantwoordelik omdat ons dit nie ons prioriteit gemaak het om ander huurder vir haar te soek nie. Regtig??
Sy was verantwoordelik vir die onderhoud aan die buitekant van die huis en elke keer as ons gevra het dat sy bietjie verf of verbeterings doen het sy gese dat die huis in 'n trust is en sy eers moet toestemming kry. Dan het daar niks verder gebeur nie.
Ons wou die huurgeld in 'n Bankrekening inbetaal maar sy het daarop aangedring dat die geld kontant aan haar gegee moes word. As die huis in 'n trust was, was die deposito en die huurgeld nie veronderstel om in die trust se bankrekening te wees nie?
Die Huurwet vereis dat dit in 'n rentedraende rekening in betaal word en daar gehou word en dat die rente aan die einde van die huurtermyn die huurder toeval, tensy die deposito moet aangewend word vir herstelwerk aan skade wat die huurders veroorsaak het of enige bedrag wat uitstaande is in terme van die huurooreenkoms.